Publication: Magyar Közlöny
Issue: MK-2001-60 (Year: 2001, Number: 60)
Era: 1990-2004
Section: irányelv 17. Cikke szerint és az 1998. évi XXV. törvény az
Paragraph Index: 153

5. Biztonsági záradék 5.1. Ha egy Fél írásban, objektív és indokolt módon megállapítja, hogy a másik Fél nem teljesíti a jelen melléklet feltételeit, akkor a Társulási Tanáccsal konzultálhat. A Társulási Tanács dönthet a további lépésekről. 5.2. Mindegyik Fél fenntartja magának a jogot ahhoz, hogy a másik Félnél felmerült okok miatt ellenőrzést folytasson. Az ilyen ellenőrzésekről előre tájékoztatni kell a másik Felet, amely csatlakozhat a vizsgálathoz. Ehhez a biztonsági záradékhoz való folyamodás kivételt képez. Ha ilyen vizsgálatra kerülne sor, a vizsgálat költsége visszaigényelhető. Záró rendelkezés Az Európai Közösség meghatalmazottja egyrészről és a Magyar Köztársaság meghatalmazottja másrészről, találkoztak Brüsszelben, 2001. év február hó 26. napján 2001/60. szám abból a célból, hogy aláírják az egyrészről a Magyar Köztársaság, másrészről az Európai Közösségek és azok tagállamai között társulás létesítéséről szóló Európai Megállapodáshoz csatlakozó, a megfelelőség-értékelésről és az ipari termékek elfogadásáról szóló Jegyzőkönyvet (angol rövidítés: PECA). E Jegyzőkönyv aláírásának alkalmából tudomásul veszik a következő nyilatkozatot: „Az Európai Közösség nyilatkozata a magyar képviselőknek a bizottsági üléseken való részvételéről A Közösség kijelenti, hogy a közösségi vívmányok gyakorlati alkalmazásának jobb megértése érdekében meghívja Magyarországot a közösségi jog alapján felállított vagy hivatkozott azon bizottságok üléseire, amelyek közösségi jog alapján gépekkel, az elektromágneses összeférhetőséggel, a gázkészülékekkel és az orvostechnikai eszközökkel foglalkoznak a következő feltételek mellett: A részvétel azokra az ülésekre, illetve az ülések azon részére korlátozódik, ahol a vívmányok alkalmazását vitatják meg, így az nem terjed ki olyan ülésekre, ahol véleményeket készítenek elő és fogadnak el a Tanács által a Bizottságra ruházott jogkör végrehajtásaként. A meghívás kiterjeszthető — eseti alapon — a Bizottság által összehívott szakértői csoportokra. A fenti nyilatkozat e Záró rendelkezés mellékletét képezi.”

Source: https://magyarkozlony.hu/hivatalos-lapok/9478f51ba64b94134e4ea8752a1d190302f2f5b2/dokumentumok/ffe29ddb5a863841c8e4c91e5ade45607257de6d/letoltes